ફ્લોલેશ થીમ પર પર મારી 15 વર્ષની સફરના 40 બેસ્ટ પેન્ટિંગને મેં મારા સાતમા સોલો એક્ઝિબિશનમાં પ્રસ્તુત કર્યા છે. સામીપ્ય ગેલેરી ગોત્રી ખાતે આયોજિત આ એક્ઝિબિશનના આર્ટિસ્ટ બ્રિજેશ ઉપાધ્યાયે જણાવ્યું હતું કે 2003માં મે પેન્ટિંગ કરવાની શરૂઆત કરી અને 2005માં મારૂ પ્રથમ સોલો એક્ઝિબિશન કર્યું. જેમાં મે 108 પ્રકારના ૐને એક્ઝિબીટ કર્યા હતા. તે સમયના ગુજરાતના મુખ્યમંત્રી અને હમણાના વડાપ્રધાન નરેન્દ્ર મોદીએ મારા બે પેન્ટિંગને ખરીદ્યા હતા. ૐ મને ઘણી પોઝિટિવ એનર્જી આપે છે અને તેના કારણે જ હું મારા ચિત્રોમાં ૐને વધુ પ્રમાણમાં કંડારૂ છું. દુબઈમાં ઘોડા જ વેચાય અને ત્યાં જવું હોય તો ઘોડાનું જ કલેક્શન લઈ જવાય તેવું મારા ઘણા મિત્રોએ કહ્યું અને એપ્રિલ 2018માં હું દુબઇ ગયો જ્યાં 6 ઘોડાઓની શ્રેણી લઈ ગયો અને 1500 આર્ટિસ્ટમાં હું ટોપ-10માં આવ્યો હતો.